רועי רשקס

רועי רשקס (נולד ב-1962) הוא סופר ומחזאי ישראלי ומרצה במכללת אורנים. רשקס הוא בוגר החוג לתיאטרון של אוניברסיטת תל אביב, חבר קיבוץ סאסא, נשוי ואב לשלושה ילדים. מעל 50 מחזות שכתב עלו על במה מקצועית. רשקס שירת ככתב צבאי בירחון "במחנה נח"ל". ב-1984, בזמן לימודיו באוניברסיטה, כתב את המחזה הראשון שלו, "כמו בתוך קופסה", שהועלה בתיאטרון הקיבוץ בבימוי דודו פלמה. היה חבר מערכת כתב העת "שדמות" וחבר מערכת השבועון "השבוע בקיבוץ הארצי", שבו כתב גם טור קבוע. בשנת 1986 כתב את המחזה "משולש יהושע" שעלה בתיאטרון הסימטה בבימוי איציק סיידוף. שנה אחר כך עלה מחזה נוסף שכתב בתיאטרון הסימטה, ״4 כוסות תה וחצי כוס מים" בבימוי שלמה מושקוביץ. בשנת 1999 כתב את המחזה "סוג'וד או החופים הלבנים של גואה", המספר על כתבת טלוויזיה המגיעה למוצב סוג'וד בלבנון, בחיפושיה אחר חייל שלא יצא לביתו במשך ארבעה חודשים. בשנת 2001 כתב את המחזה "דממה" שעלה בתיאטרון צוותא ועוסק באנשי השייטת שלקו בסרטן לאחר שצללו בקישון, במאבקם במחלה ובאטימותם של משרד הביטחון ומוסדות המדינה. רשקס החליט לכתוב את המחזה בעקבות ראיון בתוכניתו של קובי מידן עם יובל תמיר, מפקד בית הספר לצלילה של השייטת, שלקה במחלה. בשנת 2002 כתב עובר תיאטרון מ.ר.א.ה, שהקים השחקן מנחם עיני בקריית שמונה את המחזה "באשר הוא שם". רשקס גם ניהל את התיאטרון לאחר מותו של עיני. בשנת 2005 כתב את המחזה "בלדה ליוסף", העוסק באירועי נסיגת צה"ל מקבר יוסף בשכם באינתיפאדת אל-אקצה, שעלה בתיאטרון הסמטה, בשיתוף עם תיאטרון מ.ר.א.ה מקרית שמונה. באותה שנה גם זכה בפרס המחזאי בפסטיבל חיפה להצגות ילדים, עבור המחזה "סברס" שעלה במקביל בעברית ובערבית. המחזה נולד מתוך קריאה של כותרות העיתונים על גדר ההפרדה בין השכונות היהודיות לשכונות הערביות ברמלה. בעוד שילדי השכונות בנו מחילות שמחברות בין שני צדי הגדר על מנת לאפשר להם להמשיך את המשחקים המשותפים עם החברים מהצד השני, ההורים החליטו לשתול סברסים במחילות במטרה להפסיק את המפגשים. ההצגה מספרת על מפגש בין ילד וילדה שלא מפחדים מקוצים של סברס. שימש כמנהלו האמנותי המשותף של המרכז לתיאטרון עכו. רשקס פיתח טכניקות לכתיבה יצירתית עם אוכלוסיות מיוחדות ולימד במכללת "אורנים" ובבית ספר תיכון במסלול מחזאות. "סוג'וד או החופים הלבנים של גואה", בבימוי: אבי מלכה (צוותא 1999) "דממה", בבימוי: אבי מלכה (צוותא 2001) "ליל כלולות", רעיון ובימוי: מוני יוסף, המרכז לתיאטרון עכו, 2002 "באשר הוא שם", תיאטרון מ.ר.א.ה קריית שמונה 2003. "בלדה ליוסף" בבימוי: רמי רודן ואיציק סיידוף, 2005. הופק לסרט "בלדה ליוסף" (2015) בבימויו של ריקי שלח. "חלום ערבי" בבימוי: מוני יוסף - זכה במקום ראשון בפסטיבל עכו, 2009 "בואי כלה" בבימוי: מוני יוסף - הוצג בפסטיבל ברלין "בוא" בבימוי: חזי ייל, הוצג בפסטיבל תיאטרונטו 2005. "קרוע", בבימוי: אריה יאס ובביצועו של חאלד אבו עלי, המרכז לתיאטרון עכו, עבור תיאטרונטו 2007 "סברס "- עיבוד ובימוי: אורלי רביניאן, תיאטרון מרא״ה, 2008. "שמות", בבימוי עדי אדואן, פסטיבל הצגות יחיד בערבית בעכו, 20101. "אללה בית"ר", בימוי: דור צויגנבום, תיאטרון הסמטה, 2011 "סבתא דיאלי", בימוי: רובי גרינגרס, תיאטרון מ.ר.א.ה, קריית שמונה, 2013 "אבסורד.דוט.קום", תיאטרון הסימטה, בימוי: עירית פרנק, 2014 "עת דודים", תיאטרון הבימה, 2014 "מבועתת", תיאטרון חיפה, 2016 בבימוי ורדה קנול-יהלום "המנקה והמוות", בימוי: מייסרה מסרי, המרכז לתיאטרון עכו, 2019 וכן מחזות נוספים. זוכה פרס ברנשטיין למחזה מקורי לשנת 1999, עבור "סוג'וד או החופים הלבנים של גואה". חתן פרס ראש הממשלה לסופרים עבריים לשנת 2000, עבור "סוג'וד או החופים הלבנים של גואה". פרס המחזאי בפסטיבל חיפה להצגות ילדים, עבור "סברס". זוכה בפרס קיפוד הזהב לשנת 2012 למחזאי השנה, על כתיבת ההצגה "אללה בית"ר", שהציגה בתיאטרון הסימטה. רועי רשקס, דף שער בספרייה הלאומית רועי רשקס, בארכיון הבימה לדף המחזה "סוג'וד", רועי רשקס על המחזה "חלום ערבי" לילי גלילי, תעמולה חדשה למען הגולן: הצגת תיאטרון, באתר הארץ, 13 במאי 2001 רשקס רועי - לקסיקון הקשרים לספרות ישראלית, באתר לקסיקון הקשרים לספרות ישראלית, ‏2 באוגוסט 2021 אירועים, חדשות, 3 ביולי 1986 יוסי עוזרד, הצגה, חדשות, 7 ביולי 1987 דממה, באתר הארץ, 27 באוגוסט 2001 ציפי שוחט, חשיפה בצפון, באתר הארץ, 12 באפריל 2002 ציפי שוחט, עופר שמר נבחר למנכ"ל לתיאטרון מראה בקרית שמונה, באתר הארץ, 30 ביולי 2008 ציפי שוחט, הצגה על אירועי קבר יוסף בשכם, באתר הארץ, 25 ביולי 2005 רותה קופפר, הזוכה בפסטיבל הצגות הילדים בחיפה: "אנד ארגיי", באתר הארץ, 1 במאי 2005 אסתר זנדברג, ההפרדה בתוכנו, באתר הארץ, 28 ביולי 2005 מרב יודילוביץ', פסטיבל הצגות לילדים בחיפה חוגג 15, באתר ynet, 27 במרץ 2005 מיכאל הנדלזלץ, סלט ישראלי-ערבי תפל, באתר הארץ, 5 ביוני 2002 מיכל בעדני, עכבר העיר, בחור ערבי מלמד על השואה, באתר הארץ, 5 באפריל 2007 טל פרי, ‏הון ושלטון, דור שני לשואה והטרדה מינית, באתר גלובס, 26 בפברואר 2007 ציפי שוחט, פסטיבל הצגות יחיד בערבית בעכו, באתר הארץ, 7 ביולי 2010 עכבר העיר, אללה בית"ר, באתר הארץ עכבר העיר, סבתא דיאלי, באתר הארץ עכבר העיר, אבסורד.דוט.קום, באתר הארץ ביקורות מיכאל הנדלזלץ, "עת דודים": היו זמנים, באתר הארץ, 7 במאי 2014 שי הרלב, עכבר העיר, עת דודים: ההצגה שקפואה במקומה, באתר הארץ, 13 באפריל 2014 עכבר העיר, המנקה והמוות, באתר הארץ רותה קופפר, "אנד ארגיי" זכתה בפסטיבל הצגות הילדים בחיפה, באתר הארץ, 30 באפריל 2005 עכבר העיר, "מיין ג'רוזלם" היא הזוכה הגדולה בטקס קיפוד הזהב, באתר הארץ, 2 בנובמבר 2012